אלה פוגצ'ובה

אלה בוריסובנה פוגצ'ובה (ברוסית: Алла Борисовна Пугачёва, לפי ההגייה ברוסית: בָּריסַבנה; נולדה ב-15 באפריל 1949), היא זמרת אסטרדה סובייטית ורוסייה, מלחינה, מפיקה מוזיקלית, שחקנית קולנוע ומנחת טלוויזיה. בעלת תואר אמן העם של ברית המועצות (1991), כלת פרס הפדרציה הרוסית (1995). מעוטרת בעיטור ההצטיינות למען המולדת, מדרגות III, II ו-IV. הרפרטואר של פוגצ'ובה כולל יותר מ־500 שירים ברוסית, אנגלית, גרמנית, צרפתית, עברית, פינית, אוקראינית, והדיסקוגרפיה שלה כוללת יותר מ-20 תקליטי סולו, תקליטורים ו-DVD. בנוסף לרוסיה ומדינות ברית המועצות לשעבר, אלבומיה פורסמו ביפן, קוריאה, שוודיה, פינלנד, גרמניה, פולין, צ'כוסלובקיה ובולגריה. נכון לשנת 1992 מכרה כ-250 מיליוני תקליטים ברחבי העולם. בשנת 2010 פוגצ'ובה הפסיקה לערוך סיבובי הופעות, אך לא התרחקה מפעילות יוצרת: לעיתים קרובות היא משתתפת במספר גדול של קונצרטים משותפים ותוכניות טלוויזיה, וגם מוציאה באופן קבוע שירים חדשים. פוגצ'ובה נולדה במוסקבה להוריה זינאידה ארחיפובנה אודגובה ולבוריס מיכאלוביץ' פוגצ'וב ב-15 באפריל 1949. בשנת 1956 רשמו אותה הוריה לבית ספר למוזיקה. במקביל, היא הלכה לכיתה א' בבית ספר מס' 496 בסמטת לברוב (רו') בנפת טגנקה במוסקבה. היא המשיכה ללמוד בבית הספר וסיימה את לימודיה שם ב-1964, אחר כך למדה במכון הפדגוגי הממלכתי המוזיקלי ע"ש איפוליטוב-איוואנוב (רו'), שם למדה באותו קורס עם מיכאל שופוטינסקי. ב-1967 עבדה כמנצחת המקהלה של מכללת המוזיקה "איפוליטוב-איוואנוב" ושנתיים אחרי כן הייתה הסולנית של ההרכב "ליפסטיק". ב-1970 השתתפה במספר הצגות בתיאטרון וב-1971 ניגנה בהרכב המוזיקלי "מוסקוביץ'". בשנת 1974 פוגצ'ובה החלה לשיר בלהקה וסיוליה רביאטה ובשנת 1975 עם שיר "ארלקינו" של מייסד הלהקה פאבל סלובודקין היא זכתה בתחרות זמר בבולגריה. ב-1976 השתתפה בפעם הראשונה בפסטיבל "שיר השנה". ב-1978 כיכבה בתפקיד הראשי בסרט "האישה ששרה". בסוף שנות ה-70 היא ביצע מספר שירים של ריימונד פאולס שזכו לפופולריות רבה. בשנות השמונים הייתה סולנית הלהקה "רוסיה לעד". בשנת 1981 היא סיימה לימודי במאות באקדמיה רוסית לאמנויות התיאטרון. בסוף שנות ה-80, במהלך התפרקות ברית המועצות, החלה אלה להרחיב את מיזמיה, יצאה לסיבובי הופעות מחוץ לרחבי ברית המועצות והחלה להשיק קו מוצרים שנקרא על שמה - אלה - Алла. בין היתר השיקה בשמים, וקו נעליים. בנוסף השיקה מגזין. פוגצ'ובה הגיעה אז לראשונה להופעות בישראל, במרץ 1988. בפברואר 1992 הגיעה לביקור נוסף בישראל, ואחר כך עוד מספר פעמים במשך השנים. בתחרות אירוויזיון 1997 היא ייצגה את רוסיה בשיר "פרימדונה", והגיעה למקום ה-15. פוגצ'ובה הוציאה לאור בסך הכל כ-60 אלבומים. בעשור השני של המאה ה-21 פוגצ'ובה החלה ממעטת להופיע, בשל מצבה הבריאותי. עם זאת, המשיכה להופיע בתוכניות אירוח, ולה עצמה הייתה תוכנית אירוח ברשת "אינטר" האוקראינית, אשר היא הנחתה ביחד עם בן זוגה, מקסים גלקין, שידרה ברדיו (בבעלותה תחנת רדיו בשם "Радио Алла" - "רדיו אלה" הנקרא על שמה) ובתוכנית הטלוויזיה שנקראת על שמה והיא השופטת הראשית בה, פקטור A. פוגצ'ובה נכללת באנציקלופדיה הרוסית הגדולה. פוגצ'ובה נישאה חמש פעמים. בין השנים 1969–1973 הייתה נשואה לזמר הליטאי מיקולס אורבאקס, ובשנת 1971 ילדה את בתה היחידה כריסטינה אוֹרבּאקַאייבה (בהגייה ליטאית: כריסטינה ארבּאקַייטה). בין השנים 1976–1980 הייתה נשואה לבמאי אלכסנדר סטפּאנוביץ'. ב-1980 קיבלה דירה בת 4 חדרים ממועצת העיר מוסקבה (אנ') ברחוב טברסקאיה ימסקאיה ה-1 (רו') במרכז מוסקבה. בשנת 1985 ועד 1993 הייתה נשואה ליבגני בולדין. בתחילת שנות ה-90 ניהלה רומן קצר עם סרגיי צ'לובנוב, איתו הקליטה כמה דואטים. בין השנים 1994 עד 2005, הייתה נשואה לזמר המפורסם פיליפ קירקורוב. ב-2004 קיבלה מהחתן לשעבר רוסלן בייסרוב (אנ') דירת יוקרה בסמטת פיליפובסקי (רו') במרכז מוסקבה. ב-29 בדצמבר 2011, נישאה פוגצ'ובה בפעם החמישית לקומיקאי היהודי מקסים גלקין. הזוג משך את תשומת לב הקהל והתקשורת בשל הפרש הגילים בין השניים (27 שנים). בשנת 2012 הם עברו להתגורר בביתם הפרטי החדש בכפר גריאז. ב-2013 נולדו לזוג תאומים מאם פונדקאית. במרץ 2022, פוגצ'בה וגלקין עזבו את רוסיה לישראל בעקבות הפלישה הרוסית לאוקראינה. באוגוסט 2022 חזרה לרוסיה על מנת להסדיר עניינים אישיים, אך בספטמבר 2022 ביקרה לראשונה בפומבי בחריפות את הממשל הרוסי לאור החלטת הרשויות להגדיר את בעלה "סוכן זר". פוגצ'ובה בתגובה קראה לרשויות להכניס גם אותה "לרשימת הסוכנים הזרים" של השלטונות וגינתה את המלחמה, שלדברי מובילה "להרג ילדינו עבור מטרות כוזבות". ב-29 בספטמבר 2022 פורסם שפוגצ'ובה ביחד עם ילדיה עזבה בפעם השנייה את רוסיה עם כרטיס בכיוון אחד לישראל. באמצעי התקשורת פורסם כי מאחר שבעלה יהודי פוגצ'ובה תוכל לקבל אזרחות ישראלית. הדיסקוגרפיה של פוגצ'ובה כוללת 20 אלבומי אולפן, 34 סינגלים, 2 אלבומי קונצרטים, 9 אלבומי אוסף, 9 אלבומים זרים ו-19 וידאו קליפים. להלן דיסקוגרפיה חלקית של הזמרת: 1977: Zerkalo dushi 1979: Arlekino i drugiye 1979: !Podnimis nad suyetoj 1980: To li eshchyo budet... 1982: Kak trevozhen etot put 1985: Akh, kak khochetsya zhit 1985: Watch Out 1986: Alla Pugacheva In Stockholm 1986: !Schastia v lichnoi zhizni... 1987: Prishla i govoryu 1990: Alla 1991: Rozhdestvenskie vstrechi I 1992: Rozhdestvenskie vstrechi II 1995: Ne delayte mne bol'no, gospoda 1998: !Da 2001: Rechnoi tramvaichik 2003: !Zhivi spokoyno, strana 2008: Priglashenie na zakat 1975: Arlekino 1981: Maestro 1982: Million roz 1985: Superman 1986: Paromshik 1986: Dve zvezdi 1978: האישה ששרה מדיה וקבצים בנושא אלה פוגצ'ובה בוויקישיתוף אלה פוגצ'ובה, ברשת החברתית אינסטגרם אלה פוגצ'ובה, סרטונים בערוץ היוטיוב אלה פוגצ'ובה, במסד הנתונים הקולנועיים IMDb (באנגלית) אלה פוגצ'ובה, באתר AllMovie (באנגלית) אלה פוגצ'ובה, באתר Rotten Tomatoes (באנגלית) אלה פוגצ'ובה, במסד הנתונים הקולנועיים KinoPoisk (ברוסית) אלה פוגצ'ובה, באתר אפל מיוזיק (באנגלית) אלה פוגצ'ובה, באתר ספוטיפיי אלה פוגצ'ובה, באתר סאונדקלאוד (באנגלית) אלה פוגצ'ובה, באתר Last.fm (באנגלית) אלה פוגצ'ובה, באתר AllMusic (באנגלית) אלה פוגצ'ובה, באתר MusicBrainz (באנגלית) אלה פוגצ'ובה, באתר דיזר אלה פוגצ'ובה, באתר Yandex.Music (ברוסית) אלה פוגצ'ובה, באתר Discogs (באנגלית) אלה פוגצ'ובה, באתר Songkick (באנגלית) אלה פוגצ'ובה, באתר Genius אלה פוגצ'ובה, באתר טיידל (באנגלית) אלה פוגצ'ובה, באתר אמזון מיוזיק אתר הבית של אלה פוגצ'ובה (ברוסית) אלה פוגצ'ובה, באתר אנציקלופדיה בריטניקה (באנגלית) תמי לוביץ, הציעו לי להיכנס לסט־ השיאים של ג׳ינס - היא היתה אלילת נעוריו ברוסיה. עכשיו הס נפגשו בתל אביב. פוגצ'ובה ומקסים ליאונירוב, חדשות, 2 בפברואר 1992 ארקדי דוכין, אורחת אוהבת צעירים, חדשות, 10 במרץ 1988 יואב בירנברג, המסר טמון בשיר, חדשות, 31 בינואר 1992 ציפי שוחט, מוסקווה על גדות הירקון, באתר הארץ, 7 באוגוסט 2002 Isobel Montgomery, Alla be praised, The Guardian, ‏6 באפריל 1999 ערך באנציקלופדיה הרוסית הגדולה https://dzen.ru/a/ZVTglRHuJl5saRaK https://teleprogramma.pro/news/skolko-stoit-kvartira-ally-pugachevoy-v-filippovskom-pereulke_nid4325243_au73659au_cr73659cr ליזה רוזובסקי, כוכבי הענק הרוסים אלה פוגצ'ובה ומקסים גלקין ברחו לישראל, באתר הארץ, 24 במרץ 2022 ליזה רוזובסקי, כוכבת הפופ הרוסייה אלה פוגצ'ובה לקרמלין: "הכניסו גם אותי לרשימת הסוכנים הזרים", באתר הארץ, 19 בספטמבר 2022 ליזה רוזובסקי, הזמרת אלה פוגצ'ובה שבה לישראל, באתר הארץ, 29 בספטמבר 2022 Bethan McKernan, Russian pop star who criticised Ukraine war says she is in Israel, The Guardian, ‏11 Oct 2022